MS «Probo Emu»

MS «Gulf Sieb» (tidligere «Probo Emu») er et OBO skip som eies av Prime Marine Management Inc, og som opereres av Trafigura. Skipet er forsikret hos GARD P&I CLUB (N).

Giftutslippet på Elfenbenskysten i 2006 
Skipet ble kom i internasjonalt søkelys i forbindelse med giftutslippet på Elfenbenskysten i 2006, fordi det er søsterskipet til MS «Probo Koala». «Probo Koala» leverte giften som ble tømt på åpne fyllinger på Elfenbenskysten, og førte til at 15 mennesker døde og at minst 100 000 ble syke. I likhet med «Probo Emu» er «Probo Koala» operert av Trafigura.

Vest Tank-ulykken 
«Probo Emu» var det første skipet som leverte avfall fra vasking av cokerbensin til Vest Tank-anlegget på Sløvåg. Dette avfallet var av den samme typen som avfallet som forårtsaket miljøkatastrofen på Elfenbenskysten.
Det var dette avfallet, og avfall fra senere vasking av coker bensin på Vest Tank-anlegget, som den 24. mai 2007 eksploderte i den såkalte Vest Tank-ulykken. Både Vest Tank og Trafigura er anmeldt av SFT for ulovlig import av miljøavfall.

«Probo Emu»s bevegelser før Vest Tank-ulykken 
27. juli 2006 til 06. oktober 2007. Skipet lå nesten tre måneder standby utenfor Gibraltar og vasket coker bensin i tankene ombord. (Dette er adskillig mer tungvint enn det er å vaske coker bensin i tanker på land.)
16. oktober 2006 til 17. oktober 2006. Sløvåg. Losset 1000 m³ avfall fra vasking av Coker bensin. Statslos Knut Egil Dyngeland, som hadde ansvaret for å føre båten til kai, reagerte på at det luktet kraftig av svovel ombord. Han reagerte også på at representanter for Trafigura var tilstede for å overvåke lossingen. Han meldte fra om dette til lostjenesten. I løpet av ti år som los hadde han aldri sendt en slik bekymringsmelding. Vest Tank hevder at de trodde lasten var slop, vaskevann fra rensing av tomme tanker på tankskip, og at de ba om bekreftelse fra Trafigura på at lasten var «avfall generert om bord», noe Trafigura skal ha bekreftet.
27. oktober 2006. Klaipeda, Litauen. Lastet fuel oil 41 000 mt.
31. oktober 2006. Asnæs, Danmark. Losser fuel oil til tank 51/54, tung fyringsolje 41 420 tonn, ingen sloplevering.
November 2006. Skipet lå tre uker i internasjonalt farvann i Skagerrak. Skandinaviske myndigheter vet ikke hva skipet gjorde der.

Søsterskip 
 MS «Probo Koala»
 MS «Probo Bear»
 MS «Probo Bison»
 MS «Probo Elk»
 MS «Moved Probo»
 MS «Probo Panda»

Fotnoter

Eksterne lenker 
 

Tankskip
Skip bygget i Sør-Korea
Skip fra 1989
Artikler i sjøfart-prosjektet